L’Escola d’Adults de Burjassot acomiada el curs amb un viatge cultural a Altea
2025-07-24

L’alumnat de l’Escola d’Adults (EPA) de Burjassot ha finalitzat el curs escolar 2024/2025 i, per a celebrar-ho, el passat 19 de juny, va fer un viatge a la localitat d’Altea. Una jornada en la qual van poder realitzar una visita guiada tant pel barri antic com pel mirador.

A més, a l’hora del dinar, es van desplaçar fins a la Vila Joiosa on van dinar i van visitar esta bonica ciutat, la seua platja i el port, sent l’última parada del viatge la fàbrica de Xocolates Valor, on els van explicar el procés de l’elaboració d’este ric aliment.

Amb este viatge, l’Escola d’Adults acomiada el curs 2024/2025 i es prepara per al pròxim, que obrirà les matrícules al nou alumnat el 2 de setembre.